Den Vest-Sjællandske Avis, 1824-09-13
Krigen imellem Tyrkerne og Grækerne tager nu en saadan Vending og det Tyrkiske Riges indvortes Svaghed aabenbarer sig i den Grad, at man ikke længere kan omtvivle, at det jo vil lykkes Grækerne at tilkjæmpe sig deres Uafhængighed. Et Factum hvorved den frieste Mark aabnes for den politiske Speculation; da den kan give Anledning til, at Begivenheder kunne tildrage sig, om hvilke man, for at laane et Udtryk af Baggesen kunde sige: at saadant var endnu ikke hørt, ja neppe tænkt – og om det endog var tænkt, hvo vilde da driste sig til at udsige det Men undertiden er Taushed lærerigst, saaledes i dette kritiske Øieblik den totale og hemmelighedsfulde Taushed fra Vien og fra Constantinopel om Krigens Gang og den Tyrkiske Landarmees og Flaades Skjebne. Men da de tie, som kunne tale, saa lad Rygterne tale i deres Sted. Saaledes havde man det Rygte i Semlin den 20de August over Belgrad, at Chefen for den Tyrkiske Landarmee Seraskiren Dervisch Pascha er bleven afsat og at Paschaen af Nissa, Gavanos Oglu er bleven udvalgt i hans Sted. Nogle sige, at Dervisch Pascha er bleven dødelig saaret i Livadien, men andre holde det for meere sandsynligt, at han har erholdet sine Forgiængeres Skjebne, formedelst de Vanheld han har havt (saaledes have Grækerne nyelig ved et Overfald bemægtiget sig hans hele Krigskasse). - Umiddelbare Efterretninger fra Constantinopel har man ikke; men i Bucharest gik den 13de August det Rygte, at Sultanen havde ladet lægge Beslag paa og forsegle Capudan Paschas Palads og alle hans Eiendomme, et Rygte som vel ikke er endnu sikkert, men som dog er sandsynligt efter de Vanheld der ere mødte ham. - Fra Marseille skrives under 23de August: at en Skrivelse fra Corfu af 30te Juli indeholder den Efterretning: at den Tyrkiske Flaade er ved Smyrna bleven angreben af den Græske, som lod 3 til 4 Brandere afgaae imod den og derved opbrændte 17 Skibe og erobrede flere, saa at Capudan Pascha kun med megen Møie formaaede at redde sig til Smyrna med sit stærkt beskadigede Admiralskib og sex andre Skibe, Derimod meldes fra Triest under 21de August, at dertil var vel ikke nyelig ankommen Skibe fra Archipelet; men ifølge Breve fra Venedig af 19de var Capitain Junta indløben der fra Corfu efter en Seillads af 13 Dage; ifølge de Breve han havde bragt med sig derfra, var det Rygte udbredet paa Øen, at Capudar Pascha var ved Mitylene bleven angrebet af Grækerne og at han med et betydeligt Tab har maattet retirere til Bugten ved Smyrna. (Det er da nu den samme Efterretning, som man for nogen Tid siden havde over Constantiopel. Ødelæggelsen af Capudan Paschas Flaade er formodentlig ikke ugrundet, endskiøndt der hersker Variationer i Beretningerne derom. Forresten læses følgende Skrivelse fra Corfu af 2den August. Hele Morea og Aichspriet gienlyder af Grækernes Roes. Jpsara, hvis Undergang skulde drage den hele Græske Marine efter sig, er næsten bleven erobret af dem igien i denne samme Tilstand, hvori Jpsarioterne forlod den i Øieblikket af det skrækkeligste Forræderie. Tyrkerne have ikke kunne bortføre en Kanon, da de Jpsarioter, som vare blevne tilbage paa Øen, beskiæftigede dem ved daglige Udfald fra de befæstede Pladser. Antipsara og den halve Deel af Staden Jpsara var desuden bestandig forbleven i Grækernes Magt. Antallet af de Tyrkiske Fartøier, som bleve erobrede ved Expeditionen, foruden de forbrændte, skal være henimod 100, og Tyrkernes hele Tab skal i det mindste udgiøre 18,000 Mand. (Dette er vel lidt overdrevent). Da Jpsarioterne giorde Landgang ved Polikastro, saa var den tappre Canaris den første som opplantede Korset og raabte: Herren være løvet! Jpsara er hævnet, efterat alle Tyrker paa Øen vare faldne under hans Sværd, saa afseilede han til Mitolene for at observere Capudan Pascha Paa Samos havde Jndvaanerne en Tid lang plantet Halvmaanen for at skuffe Tyrkerne; disse giorde derpaa Landgang, og som man paastaaer, maatte 3000 bøde med Livet for deres Lettroenhed. Siden disse Begivenheder synes et nyt Liv at være opvakt i Peloponnes og ere kun Halvdelen af de hæderfulde Krigsdaad til Lands og til Vands, som fortælles i Græske Aviser, sande, saa har Porten i dette Aar lide det største Tab siden Jnsurectionens Udbrud. Forresten er det ved denne mærkværdige Kamp mere end en Gang bleven bemærket, at netop i det Øieblik, hvori Grækernes Fiender troede allerede at have naaet deres foresatte Maal, saa har bestandig et Slags Underværk frembragt det Modsatte. (Hvilken Jagttager af vore Dages politiske Begivenheder har kunne undgaae at bemærke dette, og hvormeget tiener ikke denne Jagttagelse til at stadfæste den religiøse Lære, at Forsynet vel tillader Menneskene, som skulle opdrages til frie og moralske Væsner, at handle som de ville inden for en vis Grændse; men at der dog altid gives visse Hovedbegivenheder paa Jorden, som det vil at skulle gaae igiennem, og hvilken politisk Begivenhed kan være større end Grækenlands Uafhængighed, som vil blive et Brændepunkt, hvori alle Politikens Straaler ville samle sig og hvorfra de ville udgaae? Over Odessa berettes endnu fra Constantinopel under 30te Juli, at den Albanesiske Anfører Goda eller Cotta, som indledede de første Forstaaelser med Capudan Pascha for at overrumple Pfora og som overleverede Forpost-Batteriet efter nogle faae Skul er, som det hedder, efterat det hele Foretagende fik et saa slet Udfald, bleven i egentlig Forstand sønderrevet af de rasende Tyrker. Capudan Pascha lod ham strax efter Landgangen bringe ombord paa sit Skib og forlangte videre Oplysninger af ham. Goda overleverede ham en Fortegnelse paa alle Tropper, Vaaben og Munitions-Forraad paa Para Men allerede den Omstændighed, at endeel af Albaneserne bleve Grækerne troe og vedblev at giøre tapper Modstand, opvakte Capudan Paschas Mistillid. Pludselig paafulgte Explosionen i St. Nikolo- og da Capudan Pascha forudsatte at Goda havde været vidende over Minerne, men havde fortiet det, lod han ham først lægge paa Torturen, og derpaa udlevere paa Øen Mitolene til sine Soldaters Hævn. Saaledes endte dette Uhyre sit Liv uden hvilken Capusan Pascha allerede imellem Para og Antipsara havde prøvet sine Forgiængeres Skjebne.